Adam Gemili

Adam Gemili (født 6. oktober 1993 i London) er en britisk fotballspiller og sprintløpsprinter. Han har personlig rekord på 9,97 på 100 meter, satt i 2014, og ble europamester på 200 meter i 2014. Han har også VM-gull på 4 x 100 meter stafett fra 2017.

 Karriere som fotballspiller 
Gemili spiller forsvar på Football League One-laget Dagenham & Redbridge, men ble lånt ut til Thurrock i slutten av august 2011. Som ungdom spilte han på Chelsea FC, fra han var åtte år til han var femten, og han spilte også et år for Reading FC.Bromley Times - Daggers Academy’s Gemili insists football will always come before athletics , besøkt 4. juni 2012.BBC Sport - Britain's Adam Gemili, 18, runs 100m Olympic qualifying time, besøkt 4. juni 2012. 

 Karriere som sprinter 
 Sesongen 2011 
Ved junior-EM i friidrett 2011 i Tallinn i Estland løp han 100 meter på 10,49 i kvalifiseringen og 10,41 i finalen, og vant med det sølv, slått av franske Jimmy Vicaut som løp på 10,07 i finalen.Sport Result - Men's 100 metres results  (PDF), besøkt 4. juni 2012. I tillegg deltok han på det britiske stafettlaget som fikk sølv på 4 x 100 meter. De andre på stafettlaget var Dannish Walker-Khan, Sam Watts og David Bolarinwa.Sport Result - Men's 4x100 metres relay results  (PDF), besøkt 4. juni 2012. Han vant gull på 200 meter ved det britiske juniormesterskapet i 2011, med tiden 20,98, som var den raskeste tiden i Europa i 2011, av en U20-utøver.

 Sesongen 2012 
Ved Sparkassen Gala i Regensburg i Tyskland i juni 2012 satte han ny personlig rekord på 100 meter, først med 10,11, deretter med 10,08. Hans tidligere rekord var 10,23. Tiden 10,08 var nest raskeste tid i Europa så langt i 2012, og den nest raskeste tiden av en britisk junior noen sinne, kun Dwain Chambers har løpt raskere som junior (10,06). Tiden hans var den fjerde raskeste tiden av en junior noen sinne, bak Christophe Lemaitre (10,04), Dwain Chambers (10,06) og Jimmy Vicaut (10,07). I juli samme år deltok han ved Junior-VM i friidrett 2012, der han vant 100 meter på tiden 10,05, som var ny mesterskapsrekord. Storbritannia stilte også til start på 4 x 100 meter stafett, og hadde nest beste tid i kvalifiseringsheatene, men de fullførte ikke løpet i finalen. Han representerte Storbritannia ved Sommer-OL 2012 i London, der han deltok på 100 meter og 4 x 100 meter stafett. På 100 meter løp han på 10,11 i innledningsheatet, og gikk videre til semifinalen. I semifinalen kom han på tredjeplass i sitt heat, med tiden 10,06, og nådde ikke finalen. 

 Sesongen 2013 
Gemili vant både 100 og 200 meter ved det engelske U23-mesterskapet i 2013. I juli deltok han i U23-EM i friidrett 2013 i Finland, og vant der 100 meter. Han deltok også på det britiske laget som vant 4 x 100 meter stafett, med ny mesterskapsrekord og europeisk U23-bestenotering.

Han deltok ved VM i friidrett 2013 i Moskva, der han løp 200 meter på 19,98 sekunder i semifinalen. Dette var den nest raskeste tiden av en britisk utøver noen sinne, kun John Regis har løpt raskere. I finalen kom han på 5.-plass. 

 Sesongen 2014 
I juni deltok Gemili i Golden Gala, der han kom på tredjeplass på 100 meter, og han kom også på tredjeplass under Bislett Games. Han fikk sølv på 100 meter under Britisk mesterskap i friidrett 2014, bak Danny Talbot. Den 5. juli satte han personlig rekord på 100 meter under Bauhaus Juniorengala, med 10,04 sekunder. Han kom på 2.-plass på 100 meter ved Samveldelekene 2014, bak jamaicanske Kemar Bailey-Cole, og han deltok også på det britiske laget som kom på andreplass på 4 x 100 meter stafett. 

I august deltok han ved EM i friidrett 2014, der han vant 200 meter og tangerte sin personlige rekord på 19,98 sekunder, og han deltok også på det britiske stafettlaget som vant 4 x 100 meter. 

 Sesongen 2015 
2015 var Gemilis siste sesong som U23-utøver. Under Birmingham Grand Prix i juni løp han inn til andreplass og ny personlig rekord på 9,97 sekunder, og brøt med det 10-sekundersgrensen for første gang. Han ble med det den fjerde britiske utøveren som løper under 10 sekunder. Imidlertid ble han forstyrret av pyroteknikk og falt han da han gikk i mål, og skadet hamstringen, og konkurrerte ikke mer denne sesongen.The Mirror - Adam Gemili blames FIREWORK for hamstring injury that could force him to miss World Championships, besøkt 30. desember 2018.The Telegraph - Adam Gemili felled by pyrotechnics after he sprints into history, besøkt 30. desember 2018.

 Sesongen 2016 
Han vant 60 meter under det walisiske mesterskapet i friidrett innendørs, med ny personlig rekord på 6,59 sekunder.The Power of 10 - Welsh Athletics Senior Championships - Cardiff - 31 Jan 16, besøkt 30. desember 2018. 

Han deltok i Britisk mesterskap i friidrett 2016, og vant der 200 meter, to hundredeler foran Danny Talbot. Han nådde finalen på 200 meter under Sommer-OL 2016, og målfoto måtte til for å skille mellom Gemili og Christophe Lemaitre fra Frankrike, da begge løp inn på 20,12 sekunder. Lemaitre ble målt til 20,116 sekunder, og fikk bronsen, foran Gemili som ble målt til 20,119 sekunder.The Sydney Morning Herald - Christophe Lemaitre and Adam Gemili in photo finish for bronze medal in Rio Olympics' 200m, besøkt 30. desember 2018. Han satte ny personlig rekord på 200 meter under Diamond League-finalen i Memorial Van Damme, med 19,97 sekunder, og kom der på andreplass. Han kom dermed på femteplass sammenlagt på 200 meter i Diamond League 2016, med 12 poeng.

 Sesongen 2017 
Han kom på tredjeplass på 200 meter i IAAF World Challenge-stevnet i Hengelo i juni, og i det britiske mesterskapet 2017 kom Gemili på sjetteplass på 200 meter. Han ble kvalifisert til finalen på 100 meter i Diamond League 2017, og kom på åttendeplass i Diamond League-finalen, som var Weltklasse Zurich 2017. 

 Sesongen 2018 
I IAAF World Indoor Tour-stevnet i Düsseldorf kom Gemili på femteplass på 60 meter, og i Müller Indoor Grand Prix innendørs i Birmingham kom Gemili på sjetteplass på samme distanse. 

Han deltok i Samveldelekene 2018 i Gold Coast i Australia, og hadde nest beste tid av alle i semifinalene (10,11), men måtte trekke seg fra finalen på grunn av en skade.The Guardian - Simbine beats Yohan Blake in men’s 100m final as Ahye takes women’s title, besøkt 30. desember 2018. I Britisk mesterskap i friidrett 2018 fikk han sølv på 200 meter, bak Nethaneel Mitchell-Blake, og ble tatt ut til å delta i EM i friidrett 2018 i Berlin, der han kom på femteplass. 

Han nådde ikke finalen i Diamond League 2018.

 Sesongen 2019 
Han deltok på 100 meter under VM i friidrett 2019 der han ble utslått i semifinalen.

 Sesongen 2021 
Han representerte Storbritannia under Sommer-OL 2020 i Tokyo, der han ble utslått i forsøksheatet på 200 meter.

 Referanser 

 Eksterne lenker 


Kategori:Britiske sprintere
Kategori:Verdensmestere i friidrett for Storbritannia
Kategori:VM-bronsemedaljevinnere i friidrett for Storbritannia
Kategori:Europamestere i friidrett
Kategori:Deltakere for Storbritannia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for England under Samveldelekene 2014
Kategori:Friidrettsutøvere under Samveldelekene 2014
Kategori:Deltakere for Storbritannia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Storbritannia under VM i friidrett 2017
Kategori:Deltakere for England under Samveldelekene 2018
Kategori:Friidrettsutøvere under Samveldelekene 2018
Kategori:Deltakere for Storbritannia under VM i friidrett 2019
Kategori:Deltakere for Storbritannia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Storbritannia under VM i friidrett 2022
Kategori:Deltakere for England under Samveldelekene 2022
Kategori:Friidrettsutøvere under Samveldelekene 2022